
Duhovnim pastirima napisao: 
Bogoljub Strižić, D. L 


ZAGREB. 


Tiskom Glasnika Srca Isusova. 


Dopuštenjem Nadb. duhovnog Stola u Zagrebu 19. 8. 
1929. br. 5.280 i Starješinstva Družbe Isusove 12. 8. 1929. 
br. 162. 


Duhovni pastir i misije. | 


Što su duhovne vježbe za pojedince, to su otprilike 
misije za narod, Misije uz osobitu milost Božju preporađa- 


ju narod na novi svrhunaravni život. Dozivaju narodu. 


u pamet vječne istine, svraćaju njegovu pažnju na drugi, 
vječni život. U misijama gleda narod u svijetlu svete 
vjere svoj vremeniti: život: gleda, kako je zalutao s puta 
istine i pravde, upoznaje svoju pretešku krivnju, kaje se 
za svoje grijehe dublje no ikad prije, skrušenije i iskrenije 


otvara svoje srce u ispovijedaonici, stvara tvrde odluke 


za svoj budući život. Jednom riječi ostavlja život grijeha 
i daje se na kršćansko življenje. Misije su obnova župe 
u Kristu, Toga izvanrednog pastirskog sredstva dužan se 
laćati duhovni pastir, naročito u današnjim, pogotovu 
poratnim vremenima. To izlazi iz same naravi pastirske 
službe. Duhovni je naime pastir dužan upotrebljavati sva 
ona sredstva, koja su potrebna za spasenje njegova stada. 
Među ta idu i misije. Zato crkveni zakonik naređuje bis- 
kupima, neka se brinu da duhovni pastiri imaju u župi 
misije barem svakih deset godina (can. 1349. S 1.) 

Da se hrvatski narod obnovi u Kristu, trebalo bi da 
se obnove sve njegove stanice, t.j. župe. Misionari trebali 
bi ići od župe do župe propovijedajući kraljevstvo Božje. 
I to ne tako, kako to sad biva, da se naime drže misije 
sad u ovom sad u onom kraju hrvatske nam domovine, 
nego bi valjalo sistematski obnavljati jednu župu za dru- 
gom, kako se i nalazi jedna kraj druge. Kad bi se na pr. 
misije svršile u Međumurju, išlo bi se u Podravinu; pazeći 
više na geografski položaj župa i na njihovo međusobno - 


. druženje, nego na njihovo političko i crkveno razdjeljenje. 


Razumije se samo sobom, da se ima za tim ići, da 
misije što bolje uspiju, koliko to stoji do ljudi. Nijedan 
duhovni pastir ne može se tim utješiti, što je priskrbio 

svome stadu misije, ako pri tom nije sve učinio, što je mo- 
gao i morao učiniti, da one dobro uspiju. Plod misija 
ne stoji samo do misionara, već poglavito i do samog du- 
hovnog pastira. Zato treba da su misije najozbiljnija bri- 
ga i posao za duhovne pastire. Da im taj posao olakšamo, 
napisasmo i ovaj, rekli bismo, priručnik ili rukovođ za 
držanje misija u župi. 


Prije misija, 


Za misije treba narod pripraviti. Ta priprava stoji 
u tom, da duhovni pastir sklone svoje župljane, da nesamo 
marljivo polaze misijske pobožnosti, naročito propovijedi, 
nego da uprav izažele misije. Do same priprave vrlo mno- 
$o stoji. S punim pravom može se reći: kakova priprava, 
onakve i misije. Ako je narod za misije dobro pripravljen, 
tad polazi i prve misijske propovijedi, inače slabo. 
uprav prve misijske propovijedi rade o najvažnijim vjer- 
. skim istinama: o svrsi čovjeka, o grijehu, o ispovijedi, o 
paklu, o smrti. Te su istine najodlučnije, da narod dobro 
ovrši svoje ispovijedi i položi temelj svome novom životu, 
Za prvih misijskih dana vjerske istine do dna potresuju 
dušom ljudskom. Za tih dana kopaju se temelji za novu 
zgradu kršćanskoga života. Iza tih prvih dana više se 
uređuje već u temeljima podignut novi život. Zato je od 
neizrecive štete, ako narod polazi slabo crkvu na početku 
misija, pa makar je poslije, prema koncu misija, i dupkom 
punio. 


A. Tehnička priprava. 


: 1. Najprije treba odrediti, kad se imaju držati misije 
i kako dugo, Duhovni će pastir nastojati, koliko je do nje- 
ga, da se misije u njegovoj župi drže u ono vrijeme, kad 
njegov narod polazi najvećma crkvu. Općenito govoreći 
za misije je najprikladnije vrijeme od listopada do ožujka, 
naročito na selu. U gradovima bilo bi gotovo svejedno s 
obzirom na posao gradskih ljudi, kad se drže misije, ali 
će biti najbolje držati ih u vrijeme, kad se može zadovolji- 
ti crkvena zapovijed o uskrsnoj ispovijedi i pričesti. Ako 
se pak drže misije u gradovima — a to će možda nažalost 

vrijediti i za koje selo — izvan vremena određenog za 
uskrsnu ispovijed i pričest, držimo, da bi bilo potrebno, 
da biskupi za dotične župe izmole u Svete Stolice, da sve 
misionske ispovijedi i pričesti barem počevši od siječnja 
vrijede za uskrsne one godine. 

Osobito su oni dani zgodni za misije, kad u sedmici 
još dođe koji blagdan ili takav dan, koji narod gotovo 
praznuje, 

U nas traju misije samo osam dana. To je zapravo 
najkraće vrijeme, što treba da traju misije. I u tom pogledu 
trebalo bi se obazirati na prilike pojedinih župa. U grado- 
vima najbolje bi bilo da traju misije 14 dana: prvih 7 dana 
za žene, a drugih 7 dana za muške. Tako bi misije za žene 
ujedno bile izvrsna priprava k misijama za muškarce. Tek 
neke propovijedi, pobožnosti kao i sam završetak misija 
bile bi za sve zajedno. Tako seiradi na pr. u njemačkim 
krajevima. Šta više u golemim župama drže se misije i po 
4 sedmice, razdijelivši slušače po staležima: najprije za 
djevojke, zatim za žene, a onda za mladiće i muževe. Na 
ovakav način, razumije se, može se mnogo više učiniti, 
negoli se u nas učini. Što koristi: ut aliquid fecisse vi- 
deatur?! 


Duhovni pastir treba da uglavi s vođom misija misij- 


“ske pobožnosti, zatim koliko se drži propovijedi na dani 


kada. Na dan treba da su svakako dvije propovijedi. Pored 
toga neka bi bila svaki dan po jedna staleška propovijed: 
za djecu, djevojke, žene, mladiće, muževe. Ako je žurlja- 
nima veoma daleko do župske crkve, može se stvar i ta- 


“ko udeseti, da se drži misijska propovijed ujutro, zatim 


se jedan sat pričeka, za to vrijeme se narod ispovijeda, 
pa se odmah drži druga propovijed. Kako je za koju župu 
najprikladnije, zna najbolje duhovni pastir, pa neka to prije 
misija bilo pismeno bilo usmeno uredi s vođom misija. 
Duhovni pastir, kako već rekosmo, treba se pobri- 
nuti, da mu narod polazi misijske pobožnosti. Zato će 
moliti usmeno ili pismeno, kako je u kojem slučaju bolje, 
gazde, obrtnike, tvorničare it.d., da svojim podložnicima 
nesamo dadu dopuštenje polaziti crkvu nego da ih na to 


i potaknu, 

Bilo bi dobro, da djeca ne polaze misijskih Pr ogra 
di, naročito one navečer, jer im je teško iz < a : 
sat. A misije su uglavnom ne za djecu već Z mhes 

2. Misije idu u prvom redu za tim, da Mio spona 
ispovjede. Ako se mnogo ljudi u župi spovii modi 1 
ma u očima, tad su misije izvrsno uspjele. ak >: 
mnogi, koji se nijesu već godine i godine povi: dokoje 
dođu na ispovijed, misije su izvrsno uspjele. Ako s ade 
nesrećne duše, koje su se istina svake godine ipo "a 
ali svetogrdno, srameći se otkriti svoju dušu poznatom sve 


ćeniku, otkriju misijonaru svoje grijehe, misije su izvrsno 
uspjele. Kolika li je radost i zasluga za u pastira, 
ako njegove ovce opet nađu Boga svoga. ato Duha 
učiniti, da misijske ispovijedi budu obnova hrama Duha 
Svetoga u dušama njegovih vjernika, | niš 
Nije od male važnostiza same ispovijedi, da. budu 
u crkvi poštene ispovijedaonice s gustim rešetkama, ka- 
kove zahtijeva sv. Crkva (can.909, S2.), a ne kojekakvi 
stolci, na kojima se ispovjednik bez potrebe samo izmuči 
i učini nesposobnim za dugo ispovijedanje, a u drugu Tu- 
ku takovi stolci znadu biti povod, da se koji grijeh pr e- 
šuti, Strašno ali istinito! Nema li crkva pravih ispovijeda- 
onica, ili ih ima premalo, duhovni pastir može si tako. po- 
moći, da uzme klecala s rešetkama, ili ako takovih nema, 
da pričvrsti na jednostavno klecalo ili kakovu klupu gu- 
stu rešetku, koja će stajati među ispovjednikom i pokorni- 
kom. Ispovijedaonice nijesu ucrkvi suvišan predmet, već 
upravo prijeko potreban i strogo propisan. ' 
mnoge one duše, koje nemaju ništa posebno na 
svojoj savjesti, žele da se ispovjede kod misionara; a opet 
ima i takovih, koje se ne će nikako da ispovjede kod svoga 
duhovnog pastira. To je činjenica i psihološki razumijrva 
stvar. S tim treba da duhovni pastir i računa:. za to je 
najbolje, da on za vrijeme misija i ne ispovijeda. Ako ima 
u župi za ispovijed oko 1000, duša i nešto više, tad ih mogu 
u osam dana ispovjediti sami misionari Ako je župa 
velika, najbolje je, da duhovni pastir pribavi još jednog 
ili dva svećenika, koji će ispovijedati: ako je ikako moguće 
neka su to redovnici ili barem strani, ljudima nepoznati, 
svećenici, Nikad, a najmanje za vrijeme misija, ne smije 
se ispovjednik žuriti, samo da što više ispovjedi. Do 


Li 


ispovijedi stoji vječnost. Za vječnost vrijedno je nešto vi- 
še vremena upotrijebiti. Ukratko duhovni je pastir dužan 
za takove se ispovjednike pobrinuti, koji će njegovu stadu 
otvarati nebo, a zatvarati pakao. 

Najprije se ispovijedaju djeca, a onda odrasli, i to 
obično ovim redom: djevojke, pa žene, zatim muževi i 
mladići, Nijedan stalež neka ne ide na ispovijed, dok ni- 


je čuo svoje staleške pouke. Gdje se na to ne pazi ili se 


ne drže staleške pouke, tu se misije me vrše onako, kako 
bi trebalo, da uzmognu uroditi željenim uspjehom, Bolesni- 


ci u župi mogu se ispovjediti ili odmah na početku misija 


ili na njihovu svršetku, Za sve one, koji su gluhi, nagluhi, 
trebalo bi odrediti jedan dan. U velikim župama, gradovi- 
ma, da se dugo ne čeka kod ispovijedaonice, može duhov- 
ni pastir odrediti, da dolaze pojedini staleži (djeca, dje- 
vojke, muževi, mladići), po alfabetu ili po ulicama, selima. 
Redovito se tuđi župljani ne ispovijedaju, tek možda 
izuzetno. i 

3. Sv. Pričest treba da dijeli sam duhovni pastir 
svakog pola sata. Bilo bi zgodno, da djeca pristupe za- 
jednički i svečano k sv. Pričesti, Pritom mogao bi im se 
držati kratki govor. Bilo bi vrlo lijepo i pobudno, kad bi 
tako pristupili k stolu Gospodnjem i ostali staleži. Na 
velikim župama, gdje to nije moguće, neka bude barem 
1 sv. Misa malo svečanija, za koje neka se podijeli Sv. 
Pričest, 

Ali, ako se valja bojati, da bi narod, pošto se pri- 
čestio otišao kući i ne čuvši misijske jutarnje propovijedi, 
bit će dobro prvo pričešćivanje odgoditi do poslije pro- 
povijedi, 

Misije neka se svrše sv. Misom sa zajedničkom sv. 
Pričesti za sve i kratkim govorom. Dan iza misija trebalo 
bi opet pozvati vjernike, da dođu u crkvu i da svoju sv. 
Pričet prikažu Bogu za svoje pokojne. I sam duhovni pa- 
stir, ako može, reći će, da će sv. Misu služiti za npihove 
pokojne., NEE Ai 
Bolesnicima odnijet će redovno sv. Pričest sam du- 
hovni pastir. j 

4. Sv, Mise treba da se točno u određeno vrijeme 
služe; Jedna sveta Misa neka je prije jutarnje propovijedi, 


a jedna odmah poslije nje. 

5. Ako su na dan barem tri misijske propovijedi, ka- 
ko bi upravo trebale da budu, už stalešku pouku, PA 
druge propovijedi (koja je nešto prije podneva) moli Šrični 
put (ne dulje od 20 minuta); a prije treće, večernje pro- 
povijedi pjeva se zlatna krunica. ili. se moli obična krunica 
(ne dulje od 20 minuta). Poslije. se večernje propovijedi 
vrši kratka pobožnost pred izloženim presv. Sakramen- 
tom. Mogu se na pr. moliti koje litanije, pa onda Fani: 
ergo, Genitori, Oracija i blagoslov s Presvetim. 


Poslije jutarnje propovijedi, ako nije iza nje svela 
Misa, zgodno je pjevati koju pjesmu u čast presv.. Srcu 
Isusovu ili Majci Božjoj. — To su misijske pobožnosti. 

6. Misije imaju i svoje svečanosti Bilo bi lijepo, 
kad bi duhovni pastiri i u nas, kako to drugdje biva, dali 
u predvečerje misija zvoniti zvonovima. Zatim, ako se 
misionari vode iz župskog stana processionaliter u Crkvu, 
može se putem do crkve pjevati koja pokornička pjesma, 
na pr. psalam 50: Smiluj mi se Bože, Kad se dođe u crkvu, 


duhovni pastir .moli Veni creator, Izatoga predaje misio- , 


narima križ i stole. Tad jedan od misionara zamoli u 
duhovnog pastira blagoslov: Jube domne benedicere i 
dobivši blagoslov: Dominus sit in conde tuo,.. rekne prvu 
uvodnu propovijed. : 
Iza svake večernje misijske propovijedi zvoni po- 
korničko zvono ili zvono za obraćenje grešnika i svi tiho 
mole 5 ili 3 Očenaša i Zdravomarija. Kad to zvono čuju 
zvoniti, molit će i oni, koji su kod kuće, za obraćenje 
STE i mađ m ' 
četvrtak navečer je svečanost na .čast  presv. 
oltarskom Sakramentu. Udesi se otprilike ovako: jejorije 
se izloži presv. oltarski Sakramenat u monstranci, zatim 
je propovijed 0. tom Otajstvu (za vrijeme propovijedi, ra- 
zumije se, stavi se pred monstancu s Presvetim zastava) 
koja se završi kratkom otprošnjom za nanesene Ieusu 
uvrede naročito u presv, oltarskom Sakramentu (zastava 
ispred Presvetoga se ukloni). Izatoga je blagoslov. Da ova 
svečanost bude što svečanija, neka oko oltara u polu- 
krugu budu djevojčice i djevojke u bjelini s naljeni 
svijećama u ruci. Ako je moguće, i lac je iva 
ijeća : to je moguće, neka i predstavnici obla- 
sti drže u ruci zapaljene svijeće. I različita društva, koliko 

ih ima, neka se sa svojim zastavama nađu na ovoj preli- 


jepoj svečanosti, 

Kao što se udesi u četvrtak svečanost na čast presv. 
Euharistije, isto tako se priredi u subotu u čast Bl. Djevici 
Mariji. Ako je u crkvi njezin oltar ili barem njezin kip ili 
slika ik ako nema u crkvi ni njezina kipa ni slike uzajmi 
se za taj dan od onoga u župi, tko ima spomenute stvari. 
Oko okićena se oltara ili kipa ili slike svrstaju redovi 
djevojčica i djevojaka u bjelini sa svijećama u ruci, jedna- 
ko kao i kod proslave presv. Sakramenta. 

Misijska je svečanost i blagoslov misijskog križa. 
Znak našega spasenja neka bi vjernike opominjao vječnih 
istina, što su ih slušali u misijama, neka bi utvrđivao nji- 
hove odluke i neprestano ih podsjećao na nebo, kamo 
treba da su upravljene njihove oči i uzdignuto njihovo srce. 
Križ treba dati već prije napraviti. Neka bude po mo- 
gućnosti lijepo izrađen i od tvrda drveta (na pr. hrastovi- 
ne). Križ se može smjestiti ili pred crkvom ili u crkvi. 
Ako se metne pred crkvu, treba da je onda i dulji, budući 
da se mora duboko ukopati u zemlju. Da ne kisne, na- 
pravi mu se i krović. Pred njim načini se klecalo. U 
crkvi može se križ samo ovjesiti o zid. U tom je slučaju 
i mnogo tanji, nego kad stoji pred crkvom. Križ može da 
ima i korpus, ali ne treba, što je, čini se, barem u nas, i 
običnije. Na poprečnoj gredi križa bilo bi zgodno urezati, 
ii kako drukčije, riječi: Spasi dušu svoju; a na okomitoj 
njegovoj gredi: Misije s datumom, kad su bile. Križ se 
blagoslivlja (u crvenom plaštu i sa crvenom štolom) obično 
posljednji dan misija. S misijskim križem spojeni su mnogi 
oprosti, i to potpuni: 1. onaj dan, kad se križ postavi ili 
blagoslovi; 2. na godišnjicu, kad je bio postavljen ili blago- 
slovljen; 3. na dan nalaska sv. Križa (3. svibnja); 4. na 
dan uzvišenja sv. Križa (14. rujna). Uvjeti su kao obično 
za potpune oproste: ispovijed, sv. Pričest, pohod križa i 
crkve i molitva po nakani sv. Oca. Tko ne dobije oprosta 
na određeni dan, može ga dobiti idućih sedam dana. Ne- 
potpuni pak oprost od 5 godina i 5 kvadragena mogu do- 
biti vjernici svaki dan jedamput, ako skrušeni iskažu ka- 
kovo vanjsko poštovanje sv. Križu izmolivši Očenaš, Zdra- 
vomariju i Slava Ocu Isusovoj muci na čast. (Najzgodnije 
je to, ako izmole klečeći pred križem). Potpuni i nepotpuni 

oprosti tako dobiveni mogu se namije 
štu (A. A. S. 1913, 429.) 

Kako će se radovati duhovni pastir, 
poslije misija, kako narod njegov dolazi, lju 
pred njim kleči i moli. : 

Negdje se misije počinju sa svečanim blagoslo- 
vom djece. Pozovu se sva školska djeca, a  rodiieiji 
mogu da dođu i s malenom djecom (samo treba paziti, da 
ne bi smetala). Najprije se otpjeva pjesma u čast djetetu 
Isusu, a onda misionar propovijeda djeci. Poslije propovi- 
jedi misionar ih blagoslovi. Najzad se otpjeva pjesma. 
većim mjestima priredi se s«djecom procesija, u kojoj nose 


niti dušama u čistili. 


kad bude gled»o 
bi misijski kyi, 


kip ili sliku djeteta Isusa. Ta je svečanost veoma dirljiva | 


iza odrasle. 
Mnogi misionari običavaju u petak vršiti svečanost 


križa za izmirenje neprijatelja. Razumije se samo sobom, 


da svečanost ili pobožnost treba oglasiti kao svečanost kri- 
ža, ne spominjući izmirenja neprijatelja, budući da bi ih ta 
odbilo, pa ne bi došli u crkvu. Na zgodno mjesto metne 
se veliki križ s korpusom, okiti se cvijećem i svijećama. 
Pjeva se pjesma o svetom križu, zatim misionar propovi- 
jeda o ljubavi 'k bližnjemu, naročito k neprijateljima. Na 
svršetku propovijedi svečano govori narod ili u ime na- 
roda sam misionar pred križem, da svaki od srca rado 
oprašta svojim neprijateljima i da će se s njima izmiriti. 
Izatoga pjeva se zgodna pjesma i ovrši kratka pobožnost. 

B Misije se svršavaju svečano. Drži se svečana propo- 
vijed, obnavlja se krsni zavjet, daje se papinski blagoslov, 
- blagoslivljaju se križići, krunice, medaljice, slike. Zatim 
se izloži presv, Sakramenat, zapjeva Te Deum pva Tantum 
ergo i Genitori s Oracijom, 

. Kad se sve to svrši, predaju misijonari na početku 
dobiveni križ i stole duhovnom pastiru, Nato se on za- 
hvali misionarima s nekoliko riječi. U gradovima možda 
će biti bolje, ako izostane ova zahvala. ' 

Duhovni pastir neka se za vremena postara za po- 


treban nakit, svijeće, pjevanje, ministrante, poštenu pro- 


daju devocionalija, spomena na misije i t, d 

B. Propagiranje misija. 


Duhovni pastir treba nesamo da pripravi sve, što 
je potrebno za vrijeme misija, o čemu smo dosad govorili, 
nego još više mora nastojati, da svaki njegov vjernik zna, 
što su misije i da jedva čeka dan, kad će se one držati. 
Drugim riječima treba da misije propagira, pismeno i 
usmeno. 

Ako se misije imaju držati u građu, upotrebit će du- 
hovni pastir za propagandu misija katoličke novine, listo- 
ve; napisat će možda o njima i zgodnu brošuru. A i za 
seoske župe može da se sastavi zgodan letak. Pozvat će 
mnoge familije i pismeno šaljući im ujedno dnevni red 
misija (s letakom, brošurom). Isto tako dat će štampati 
oglas s dnevnim redom i metnuti ga na crkvena vrata. 

. Duhovni će pastir i usmeno propagirati misije: u 
školi, kod kršćanskoga nauka, u ispovijedaonici, u društvi- 
ma, i osobito s propovijedaonice. 


Dva do tri mjeseca unaprijed objavit će svome naro- 
đu misije. A već mnogo prije toga će udešavati svoje pro- 
povijedi, da budu priprava za misije, da se one i ne szome- 
nu (dalja priprava). U župama, gdje je slaba vjera, duhov- 
ni će pastir govoriti: da ima Bog, zatim o Isusovu božan- 
stvu i o Crkvi, Te će teme obraditi apologetski. U drugim 
župama bit će bolje govoriti o zapovijedima Božjim i cr- 
kvenima. Teme samih misija ne valja obrađivati. 

Tri do četiri nedjelje pred samim misijama je bliža 
priprava za misije. Za to će vrijeme poticati u svojim £9- 
vorima svoje vjernika, da se odazovu misijama. Molit će 
roditelje, gospodare, majstore, da ne samo puštaju svoju 
djecu i podložnike k misijama, nego da ih potiču i rije- 
čima i svojim dobrim primjerom. 

Govorit će svojim župljanima, kako je potrebno, da 
se za misije priprave pokorom odričući se zabava, da se 
ozbiljno zamisle u potrebu, da spase svoju neumrlu dušu, 
da odstrane sablazni, neprijateljstva, da prekinu zla po- 
znanstva, da vrate tuđe dobro; jednom riječi, da uklone sve, 
što bi.moglo ometati njihovo nastojanje u radu za spasenje 
duše. Preporučit će im da priprave dušu za misije čineći 
dobra djela i mnogo se moleći. 

Duhovni pastir reći će, kako je potrebno, da svaki 
udesi tako svoje poslove, da uzmogne čuti, koliko je mo- 
guće, sve propovijedi. 

U svim svojim govorima molit će ih blago, da učine 
ono, što im preporučuje. U govoru čuvat će se duhovni 
pastir svake oštrine. 

Ako bi se našlo protivnika misijama, mirno i ljubez- 
no razložit će potrebu misija, njihovu neizrecivu korisl 
za župu, za obitelj, za pojedinca. Istaknut će, kako sv. 
Majka Crkva zahtijeva, da se misije drže. 

U gradovima, a i u većim seoskim župama, treba da 
duhovni pastir pozove u pomoć dobre i revne svjetovnjake. 
Svakome će odrediti njegovo područje za propagandu mi- 
sija (pojedine ulice, dijelove grada, sela). Svu tu propa- 
$andu po svjetovnjacima treba da nadzire, rukovodi on 
sam, 

Kako u glavnom uspjeh misija stoji do milosti Božje, 
bit će moljenje za misije prijeko potrebna priprava. Du- 
hovni pastir sjećat će se misija u sv. Misi, u brevijaru 
i u drugim svojim pobožnostima. Misije će preporučivati 
molitvama svojih župljana, naročito djece i pobožnih du- 
ša. Nastojat će, da se u svakoj obitelji svaki dan nešto 
zajednički izmoli za sretan uspjeh misija. Napokon će i u 
župskoj crkvi nekoliko sedmica moliti za misije poslije 
svake župske Mise. 

Duhovni pastir, koji bude prema svemu rečenome 
pripravio svoj narod za misije, žet će obilan plod. 


Za misija. 


I za samih misija imat će duhovni pastir dosta brige. 

1. Pazit će da bude u crkvi red. Brinut će se, da 
sve misijske pobožnosti i svečanosti budu točno u određe- 
no vrijeme. Ža vrijeme ispovijedanja nadzirat će u crkvi, 
.da vjernici ne stoje preblizu  ispovijedaonici, da bude 
red i mir, ' 

Duhovni će pastir pribivati i svim misijskim pobožno- 
stima, svečanostima, naročito propovijedima, da ih uz- 
mogne upotrijebiti u svojoj pastirskoj službi. 

. 2. Duhovni pastir nastojat će saznati bilo sam, ako 
je malena župa, bilo po drugim pouzdanim osobama, da 

li njegovi vjernici polaze propovijedi i primaju svete sa- 
kramente. Nemarne će ili sam pohoditi, ako bude mislio, 
da je to zgodno, ili će ih po drugim osobama potaknuti, 


da se odazovu glasu Božjemu. Mogao bi im i pisati, ako 


misli, da će tim sredstvom više postići. 

3, Najzad ima brigu duhovni pastir za misija i za 
župni dvor. O tome ima na pr. list iza nadbiskupiju frei- 
buršku ovo: »Napose treba da su obroci u točno vrijeme... 
Ručak neka ne traje dulje od jednog sata... K stolu nije 
zgodno pozivati svjetovnjake. Ne valja dugo iza večere 
ostati kod stola i tako skraćivati potrebno vrijeme za 
odmor... Kod stola neka vlada umjerena veselost, a čuvati 
se valja svake buke i prekomjerne veselosti. Pripovijesti 
i šale ex confessionali ne pripovijedaju se nikad i ako 
nema nikakove pogibli pro sigillo.« 

Duhovni pastir tako će urediti kućni posao, dai 
njegova družina uzmogne pribivati misijskim propovijedi- 
ma, makar morao za to uzeti i kakovu pomoć izvan kuće. 


Poslije misija. 


Duhovni će pastir nastojati s novom gorljivošću i 
snagom, da sjeme riječi Božje posijano za vrijeme misija 
ne propadne, nego da donese rod. U svojim će govorima 
podsjećati na misijske propovijedi; obnavljat će s njima 
dobre odluke; naročito će ih poticati, da često primaju 
svete sakramente. Gdje se rijetko primaju sveti sakra- 
menti, tu redovito ne može da dugo postoji svrhunaravno 
življenje, osobito danas, gdje su vjernici izloženi tolikim 
opasnostima za svoju vjeru i svoj kršćanski život. 


PRIPRAVNE PROPOVIJEDI ZA MISIJE. 
4. što su misije i njihova korist. 


Predragi vjernici! Navijestio sam vam, da će se u 
našoj župi držati misije. Da imadete od njih što više ko- 
risti, treba da svoje duše pripravite iza to sveto vrijeme, 
te da jedva čekate dan i čas, kad će misije započeti. Stoga 
ću vam nekoliko nedjelja govoriti o njima. Danas ću ka- 
zati, što su misije i koju ćete od njih imati korist. 

1. Sigurno ste već čuli ili čitali, kako katolički sve- 
ćenici idu u daleke krajeve među neznabošce, da im pro- 
Povijedaju riječ Božju. Ti se svećenici zovu misionari — 
Poslanici, jer ih šalje sveta Crkva, da jadne neznabošce 
upoznaju sa svetom vjerom Isusovom, To su t. zv. izvanj- 
ske misije. —0Misijonari naime propovijedaju riječ Božju 
onima, koji još nijesu u katoličkoj Crkvi — koji su izvan 
nje. 

Ali i onima, koji već jesu u katoličkoj Crkvi, šalju 
katkada crkveni poglavari posebne svećenike misionare, 
da im možda oslabljenu vjeru ojačaju i zamrlu ljubav 
Božju probude. To su t. zv. unutarnje misije. 

Sa čovjekom je kao i s kućom. Najprije treba kuću 
sagraditi i urediti. Zatim je čuvati, da se ne sruši, sve- 
udilj je popravljajući. No malo pomalo postane ipak tro- 
šna tako, da se mora temeljitije popraviti. Tako prve, 
izvanjske misije sagrade u čovjeku kuću Božju, hram 
Božji. Za taj hram Božji brinu se redoviti pastiri. No od 
vremena do vremena treba i većih popravaka u duhovnom 
životu župe. Za te izvanredne popravke zovu se obično 
1 izvanredni radnici — misionari. To su nutarnje misije. 

Već u starome zavjetu imamo misija.  Judejski kralj 
Josafat posla svećenike i levite učiti narod Božjemu za- 
konu: »I učahu po Judeji imajući Pri sebi knjigu zakona 
Gospodnjega, i pohađahu sve gradove Judine učeći narod« 
(2. Par, 17, 1—9). 

: Najveći misionar. i uzor svim misionarima bio je 
naš Božanski Spasitelj. Za nj pripovijeda na pr, sv. evan- 
đelist Luka: »A. potom izabra Gospod i drugih sedamdeset 
i dva i posla ih dva po dva pred sobom u svaki grad i 
mjesto, kuda hotijaše sam doći« (10. 1.) — 

. Predragi, dobro znadete,.kako je naš Spasitelj tri 
godine prolazio židovskom zemljom, često putaigladani 
žedan, učeći ljude, što im je vjerovati i činiti, da spase 
svoje neumrle duše, $ 
Za Isusom povedoše se i njegovi apostoli šireći svi- 
jetlo svete Vjere gotovo po cijelom tada poznatom svijetu. 

ijesu oni išli samo propovijedati evanđelje tamo, gdje se 
ono nije još čulo, nego su osnovavši kršćanske Općine 
i davši im duhovne pastire, biskupe i svećenike opet se 
vraćali u njih i utvrđivali ih u vjeri, Na 

Tako isto radila je uvijek i sveta Crkva, te je osnova- 
la i posebne Redove za misije. 

. Katolički narodi svuda rado imaju svete misije. Da- 
kako đavao i njegovi pristaše protive se misijama, jer 
znaju, da im tamo njihova opaka nastojanja slabo uspije- 
vaju, gdje se drže misije. 

Svi mi znamo, kako čovjeka svijet i njegova dobra 
zaslijepljuju, mame. Znamo, kako čovjek mora da čvrsto 
upre oči u drugi svijet, da ga ovaj svijet ne svlada. Zato 
ljudi, koji hoće da pobožno žive, koji ne će, da živeći i 
radeći na ovom svijetu, izgube vječni život, idu od vreme- 
na do vremena u duhovnu samoću i promišljaju o svojoj 
pravoj svrhi, o spasenju svoje duše. Drugim riječima vrše 
t. zv. duhovne vježbe. Tako rade redovnici, svećenici, či- 
novnici, trgovci i školska mladež. 

Ali svaki čovjek ne može imati duhovnih vježba. Sv. 
pak Crkva radi za spasenje svake duše. Zato onima, koji 
ne mogu imati duhovnih vježba, drži misije. Njima pribiva- 
ti može svaki čovjek. 

Predragi! Kad sam često puta čitao, da je ova ili ona 
župa imala misije, budila se u mom srcu želja, daija svo- 
jim vjernicima pribavim tu sreću. Hvala Bogu, ta je sre- 
ća zapala i ovu župu! 

2. Za riječ Gospodnju, naročito u vrijeme misija, vri- 
e Psalmistove riječi: »Glas je Gospodnji nad vodom, 

og slave grmi, Gospod je nad vodom velikom. Glas je 
Gospodnji silan, glas je Gospodnji slavan. Glas Gospodnji 
lomi cedre, Gospod lomi cedre Libanske. Glas sipa pla- 
men ognjeni. Glas Gospodnji potresa pustinju, potresa 
Gospod pustinju Kades« (28. 3—5. 7. 8.). Grešnici skrušuju 
se u svojim srcima i vraćaju se Bogu svojemu moleći ga 
s Davidom kraljem: »Smiluj se na me, Bože, po velikom 
milosrđe svoje, i po velikoj dobroti svojoj očisti bezako- 
nje moje. Operi me dobro od bezakonja mojega, i od 
grijeha_ mojega očisti me«. (5, 2. 3.) 

Misije upale vatru ljubavi k Bogu i bližnjemu. Hla- 
dna srca grešnika za sve, to je nadzemaljsko, vječno, stanu 
se opet zagrijavati za Boga, za krepost, za nebo. 

Misije su ljekarna s najboljim lijekovima za bolesne 
i tužne ljudske duše. 


\ 


16 


Misije su ogledalo, u kojem vidimo, da li m 
Božja ili nijesmo: u njima jasno upoznajemo, da i naši 
putovi života vode u vječnu srećnu domovinu ili u wječsnu 

ropast. naa SS 
i U misijama dobivaju pojedini staleži (djeca, djevoj- 
ke, žene, muževi i mladići) pouke, upute, kako im valja 
wršiti svoje staleške dužnosti, da uzmognu postići svoju 
vječnu sreću. . m Ka . 

Za vrijeme je misija najbolja prilika, da čovjek ovrši 
što bolje, skrušenije svoju ispovijed. Misionarima može 
možda lakše grešnik otkriti svu svoju dušu. 

Grešnicima potrebne su misije, da se obrate; mla- 
kima, da se opet revno prihvate posla oko spasavanja 
svojih duša; dobrima i svetima, da budu bolji i svetili. 
Lijepo kazuje, što su misije, jedan današnji učenjak, ovim 
riječima: »Misije hoće spasiti duše, obnoviti glavu, popra- 
viti srce, nadvladati pakao i u nas osnovati kraljevstvo 
Božje, boreći se protiv grijeha, (protiv požuda, protiv greš- 
nih pogibli i prilika, i radeći da se čovjek s Bogom po 
ljubavi sjedini. Misije čine, da su ljudi savjesniji, odluč- 
niji za dobro, da se ne boje ljudi i da ne budu nemarni, da 
se budnije i opreznije čuvaju od zlih primjera.« A jedan 
pokrajinski crkveni sabor (u K&6lnu) veli o misijama: »Vidi- 
mo, kako u misijama mnogi ljudi ostavljaju svoje grešne 
navade, kako se neprijatelji izmiruju, kako se tuđe dobro 
vraća, mlaki postaju gorljivi a dobri još bolji. No naj- 
glavniji su plod misija iskrene i skrušene ispovijedi, do- 
stojne svete Pričesti, mnoge općenite ispovijedi, kojima 
se vrlo često popravljaju mnoge svetogrdne ispovijedi, i 
pokornici lakše se sklonu, da i unapredak češće primaju 
svete sakramente.« 

Najveća je utjeha za mnogoga čovjeka, kad umire 
što je u životu pribivao sv. misijama. Sjeća se, kako se 
za misija skrušeno ispovjedio i drukčije otad počeo živjeti. 
Misije su mu i na času smrti najmiliji časovi u životu, 

“e 


Predragi! Samo su oni protiv misija, koji ili ne znaju, 
što su misije, ili su izgubili svaki smisao za sve ono, što 
je lijepo, plemenito, dobro, vječno. Vi ste sad čuli, što su 
misije i koja vam je od njih korist. Uvjeren sam, da ste 

radosni, što ćete doživjeti u svojoj župi veliku milost. 
Božju i da jedva čekate čas, kad će misije početi. Amen. 


IL Misijonari, 


»Tako da nas drže ljudi kao sluge Kristove i djelji- 
teije tajna Božjih« (1. Kor. 4, 1). 

Pravo misije odrediti i slati misionare širom svijeta 
pripada svetom Ocu i biskupima. Isus je rekao samo 
apostolima i njihovim zakonitim nasljednicima:  »Idite 
dakle i naučite sve narode krsteći ih u ime Oca i Sina i 
Duha Svetoga; učeći ih, da drže sve, što sam vam zapo- 
me I evo ja sam s vama u sve dane do svršetka vi- 
jeka« (Mt. 28, 19. 20). 

Tako i sv. Crkva šalje svećenike svjetovne i re- 
dovnike — što je običnije — da drže misije. Oni su dakle 
poslanici — ili misionari — Crkve. Dolaze k nama kao 
oci, učitelji, liječnici i suci. Promotrimo malo bolje, što 
znače te riječi. 

+ 

1, Misionari dolaze kao oci. Sve ostaviše, što svijet 
ljubi i za čim toliko ide: bogatstvo, čast, užitke, pa u 
samostanskoj samoći rade samo oko časti Božje i spasa- 
vanja duša. Misionari mogu da poput apostola reknu dra- 
$gomu našem Spasitelju: »Eto, mi smo ostavili svei pošli 
smo za tobom« (Mt. 19, 27). Ostaviše oca i majku, brata 
i sestru, dom i rod svoj. Sve ostaviše i svečano se zavje- 
tima obvezaše, da će živjeti u siromaštvu, čistoći i i posluš- 
mosti prema svome redovničkom poglavaru. Redovnike 
svećenike obično zovemo Oci. A samo onaj je dobar otac, 
tko je pun ljubavi. Uistinu, misionari su oci, jer upravo 


“gore ljubavlju prema dragome Bogu i neumrlim dušama. 


Ta zato iostaviše svijet. Doći će knama misionari, koji 
će nastojati, da vaše duše, ako su u grijehu, dignu iz toga 
grijeha i privedu božanskome Srcu Isusovu. 

"Oni dobro poznavaju bijedna srca ljudska i osjećaju 
duboku žalost i smilovanje s jadnim dušama grešnika. I 
sve njihovo nastojanje bit će da i kod nas od vukova uči- 
ne jaganjce, od grešnika anđele, od ljubitelja ovoga svije- 
ta ljubitelje Božje, jednom riječi od nemirnih, žalosnih, 
nesrećnih ljudi srećne i presrećne. Radujte se grešnici, 

misionari donijet će vam novi svrhunaravni život, u kojem, 
ako ustrajete, zadobit ćete vječnu nagradu. Roditelje, koji 
nam dadoše zemaljski život, treba da ljubimo i da smo im 
zahvalni. Koliko više moramo biti zahvalni onima, po koji- 
ma dolazimo do vječnoga života, —, Ser 2. 
2. Misionari bit će nam učitelji. Učitelj uči, opominje, 
a kad zatreba i kara. Istina, i duhovni pastiri kao i drugi 
svećenici uče riječ Božju, i koji ih slušaju, spasit će se. 
Ali kako narod te svoje duhovne pastire uvijek gleda i 
sluša, događa se, da se i njihove riječi ne doimlju tako. 
duboko njegova srca. Zato treba da se katkad čuje s 
propovijedaonice glas misionara. Za riječ Božju, propo- 
vijedao je ma tko, vrijedi ona Pavlova: »Jer je živa riječ 


Božja i djelotvorna i oštrija od svakog mača oštra s obje . 


strane, i prodire do rastavljanja i duše i duha i zglobova 
i mozga i sudi mislima i pomislima srdačnim« (Žid, 4, 12), 
i Jeremijina: »Nije li riječ moja kao oganj, govori Gospod, 
i kao malj, koji razbija kamen« (23, 29.)? No ljudi osobito 
osjećaju tu jačinu riječi Božje, kad je propovijedaju misi- 
onari. A onda oni govore o t. zv. vječnim istinama: o 
svrhi čovjeka, o grijehu, o paklu, o smrti; a te su istine 1 
te kako podobne da potresu dušom ljudskom do dna. 
Papa je Pijo IX. rekao u svojoj poslanici od 9. studenoga 
$odine 1846. što imaju misionari propovijedati, Ovako 
naime veli: »Treba da naviještaju riječ Božju pravo i do- 
stojno, neka propovijedaju Krista raspetoga i uče vjerske 
istine i zapovijedi onako, kako to uči katolička Crkva i 
sveti Oci i to krepko i puku razumljivo. Valja im dalje 
točno razlagati staleške dužnosti. Sve će odvraćati od 
grijeha i poticati na pobožnost, da budu vjernici Božjom ri- 
ječi spasonosno poučeni, da se klone svakog grijeha_i 
nastoje oko kreposti, i tako umaknu paklu i zadobiju 
nebesku slavu.« 

Kolikim su i kolikim grešnicima misije otvorile ne- 
beska vrata. Ali čemu da vam o tom dulje govorim, ta sa- 
mi ćete to doživjeti. Vaša srca topit će se kao vosak. 
Uvjeren sam, da će riječi misionara donijeti i stostruki 
plod u našoj župi, koji ne će propasti. Ali treba da zato 
svi molimo, mnogo molimo. Glasoviti misionar Leonard 
a Porto Mauricio ovako je jednom svoj misionarski put 
preporučio molitvama neke pobožne duše: »Pomozite mi 


(19 


predobili duše. Od četiri sata do šest na večer stojim 
na propovijedaonici s mačem riječi Božje protiv pakla. 
Dignite zato vrijeme katkad svoje srce k Bogu prikazujući 
mu njegova blagoslovljenog Sina.« 

3. Misionari dolaze liječiti. Pored tjelesnih bolesti 
ima još više duševnih. I kako je duša nad tijelom, tako 
su i duševne bolesti strašnije od tjelesnih. Duševne su 
bolesti strasti, grijeh, grešne navade. Sv. Ambrozije k 
čudu Isusovu, kad je ono izliječio od groznice Petrovu 
punicu, primjećuje u svojoj propovijedi ovo: »Naša je 
$roznica lakomost; naša groznica pohota; naša groznica 
bludnost; naša groznica častohlepnost; naša je groznica 
srdžba« (Brev. Rom. hom. s. Ambr, sabbato Quatnor Tem- 
porum Pentecostes, lect, III. sub finem). Sveti Ambrozije 
nabrojio je samo neke glavne duševne groznice, a upravo 
ima ih toliko, koliko ima čovječje srce pohota, strasti. 
I što je strast većma zagospodovala čovjekom, to ga jače 
trese groznica. Koliko ima ljudi, koji su godine i godine 
teško bolesni od bolesti, koje svršavaju smrću, vječnom 
smrću. 

I za te duševne bolesnike, grešnike u smrtnom grijehu, 
kucnuo je osobit čas milosti Božje, koji im nosi zdravlje. 
Dolaze misionari, iskusni duševni liječnici, da liječe teške 
rane grešnika.  Veselite se dakle, blizu je čas vašega 
ozdravljenja. 


= Čut ćete u propovijedima i poukama, što vam je či- 
niti, kako vam se vladati, da opet ne podlegnete grijehu. 
Ali osobito u svetim ispovijedima davat će iskusni i po- 
božni misionari upute svakome od vas napose, što valja 
njemu činiti, da se spasi. U ispovijedaonici saznat ćete 
potanko, čega vam se valja kloniti, koja sredstva morate 
upotrijebiti, da spasite svoju neumrlu dušu. I oni, koji, 
hvala Bogu, nijesu u teškim grijesima, trebaju duševnih 
recepta, koji će im jasno i točno reći, što im je činiti, 
te ne padnu u grijeh, da se ostave puta, koji ih vodi u 


.Srijeh, da budu svaki dan sve bolji. Jest, svi mi trebamo 


duševnih liječnika. I hvala dragome Bogu, što k nama 
dolaze misionari noseći za svakoga uprav onaj lijek, što 
ga tko treba. Bude li kome potrebna i teška duševna ope- 
racija, misionari će je izvršiti ljubezno i odučno. 

Što sve ne urade tjelesni bolesnici, da dođu do zdrav- 
lja. Nijedan lijek nije im preskup. Predragi, zar ćemo mi 
manje cijeniti zdravlje duše? Zar ćemo manje bojali se 
duševne bolesti, smrtnog grijeha i svega, što vodi do nje- 
$a? Zar nam je manje stalo do vječnog života nego vre- 
menoga? . 

4. Najzad misionari dolaze k nam kao i suci. Da, 
dolaze i kao suci, ali ne da odsude, nego da svakoga, tko 
samo bude htio, odriješe od njegove krivnje. Kako ćete 
biti srećni, kad budete čuli u ispovijedaonici Božanske 
riječi milosrđa: »Ego te absolvo a peccatis tuis — Ja te 
odrješujem od grijeha tvojih«, pošto ste sve svoje grijehe 
iskreno i skrušeno kazali. Srce vaše klikovat će od ra- 
dosti, jer ćete biti uvjereni, da vam je dragi Bog na usta 
ispovjednika sve oprostio, čime ste ga bili uvrijedili; vi 
ćete znati, da ste opet (postali djeca Božja, i osjećat ćete, 
kako se slatki mir i tiha radost razlijeva vašom dušom. 

Dragi moji, bili vi ne znam kako grešni, ne bojte se, 
misionari ne će vas dočekati s oštrim riječima i ukorima, 
već sa srcem punim očinske ljubavi. Imaju oni na pameti 
riječi sv. Karla Boromejskoga: »Dok ispovjednik. sluša 
Srijehe pokornika, neka se zajedno s njim kaje od srca za 
grijehe, sjećajući se svetih Otaca i naročito sv. Ambrozija, 
koji je slušajući ispovijedi pokornika neprestano plakao s 
njima kajući se za grijehe.« 

* 


Predragi! Dolaze k nama misionari! Dolaze naši oci, 
naši učitelji, naši liječnici, naši milosrdni suci. Potecimo 
im u susret. S radosnom ih željom iščekujmo. Pripravi- 
mo svoje duše, da dočekaju misionare s djetinjom ljubavi 
i pouzdanjem. Amen, 


III. Nevidljivi i vidljivi pomoćnici misionarima. 


»Ako Gospod ne će graditi doma, uzalud se muče, 
koji ga grade« (Psalam 126, 1.). 

I najbolji misionari treba da reknu s apostolom 
Pavlom: »Ne da smo sposobni od sebe pomisliti što, kao 
od sebe, nego je naša sposobnost od Boga« (2. Kor. 3, 5). 
Oni, sami po sebi, govorili i najdivnije, ne mogu nadvladati 
pakla, ne mogu otopiti leda sa srdaca ljudskih,. ako ih 

Bog svojom milošću ne takne. Srce je ljudsko samo u 
rukama. Božjim kao mek vosak. Misionari samo siju ri- 
ječ Božju i zalijevaju, a milost Božja čini, da posijana riječ 
nikne, raste i donese plod. »Tako niti je onaj što , koji 
sadi, ni onaj koji zalijeva, nego Bog, koji daje te raste« 
(1. Kor. 3, 7.). 

Treba nam se dakle moliti, da Bog svojom milosti 
rasvijetljuje i grije našu dušu, te uzmognemo što više 
crpsti koristi iz misija za spasenje naših neumrlih du- 
ša. Ali kako su naše molitve slabe, valja da se utečemo 
k onima, kojih će molitve Bog uslišiti. 

* 


1. U prvom redu obratimo se na presv. Srce Isusovo, 
Nitko ne može doći k Bogu, nego po Isusu. Ničije nas srce 
toliko ne ljubi, koliko Srce Isusovo. Ono je puno ljuba- 
“vi i dobrote. Srce Isusovo, koje je oprostilo skrušenome 
Petru, pokornici Magdaleni i razbojniku na križu, oprašta 
i danas svakome grešniku, koji se skrušena srca k njemu 
obrati. Isus pokazujući svoje rane nebeskome Ocu ovako 
govori: »Vječni Oče! Gledaj, kako veoma ljude ljubim, 
gledaj, što sam za njih pretrpio! Istina, oni zaslužuju ka- 
znu — ali opomeni se, da sam za njih pretrpio najstrašnije 
muke i prolio svoju predragocjenu krv. Ljudi doduše ne 
zaslužuju nikakove milosti zbog svoje neposlušnosti, ali 
ja sam bio poslušan do smrti, do smrti na križu. Oče moj, 
smiluj im se mene radil« Tako Isus neprestano za nas 
moli. 

Sigurno ste čuli, kako se Isus objavio svetoj Marga- 
reti Mariji Alakok i očitovao joj, kako ljude ljubi roka- 
zujući na svoje otvoreno presv. Srce, i kako ga boli, što 
mu ljudi mjesto ljubavi vraćaju od najveće česti samo 
nezahvalnost, mlakost. Da se opet kršćani užežu ljubavlju 
prema njemu, rekao je svetici, neka širi pobožnost prema 
njegovu Srcu. Štovateljima pak svoga srca obećao je Isus 
velike milosti. Među njima nalaze se dvije, koje se osobi- 
to ispunjaju u vrijeme misija. Prva je: »Grešnici naći će u 
mojem srcu izvor i neizmjerno more mojega milosrđa.« A 
druga se milost tiče samih misionara: »Svećenicima udije- 
lit ću dar, da mogu ganuti i najtvrđa srca.« Dajmo dakle, 
predragi, utecimo se presv. Srcu moleći ga, da dobrostivo 
pogleda na nas, osobito na one, koji se udaljiše od njegova 


, 

Srca. Neka presv. Srce blagoslovi rad i muku naših misi- 
onara. Molimo sa svetom Crkvom onu molitvu poslije 
Litanija o presv. Srcu Isusovu: »Svemogući, sjenu daa 
pogledaj na Srce preljubljenoga Sina svojega i na hvale 1 
zadovoljštine, koje u ime grešnika Tebi prikazuje, i njima, 
koji milosrđe tvoje mole, ti milostiv oproštenje udijeli, 
u ime istoga Sina tvojega Isusa Krista, koji s Tobom ži“: 
i kraljuje u jedinstvu Duha Svetoga Bog, po sve vijeke 
vijekova. Amen.« : : 5 

2, Bog nam dijeli milosti, koje nam je Isus svojira 
životom, mukom i smrću zaslužio. Ali Božja je mudrost i 
dobrota htjela, da sve milosti dobivamo po Mariji. Mari- 
ja je vrata nebeska, naš život i ufanje naše. Stoga nam va- 
lja preporučiti ove naše misije našoj dobroj Majci, da nam 
za njih isprosi što više milosti u svemogućega Boga. Ma- 
rija je utočište grešnika. Ona je nas tako ljubila, da je 
Sina svoga za nas žrtvovala, I ništa joj nije toliko na Srcu, 
koliko, da ne bude badava prolivena krv njezina Sina. 
Na svakoj duši i onoj najvećega grešnika gleda ona krv 
Isusovu te nastoji, da se duša, spasi. Marija može sve 
isprositi: da se dogode i najveća čudesa. I uistinu, kad du-- 
ša, koja se posve grijehu podala, zamrzi na grijeh a obrati 
se k Bogu, veliko je čudo, kao da mrtvac živ ustane iz 
$roba. Takova čudesa, da se grešnici vraćaju k Bogu, 
zbivaju se svaki dan na molbu i zagovor naše nebeske 
Majke. Preporučujmo joj svaki dan osobito one duše, 
koje su u ovoj župi ostavile nebeskoga Oca, i budimo u- 
vjereni, da će dragi Bog za misija upravo lijevati milosti 
u njihove duše, te će se poput rasipnoga sina vratiti k 
Ocu svome. 

3. Osim toga molit ćemo se i svojim anđelima čuvari- 
ma, da i oni podupru naše prošnje svojima. Anđeli se 
raduju, kad gledaju suze pokorničke u očima ljudi, naročito 
onih, koji su povjereni njihovoj brizi i pažnji, drugim ri- 
ječima, kojima su oni čuvari. I pobožni misionari običa-- 
vaju preporučiti svoj posao i nastojanje anđelima čuvarima 
onih vjernika, kojima su nakanili držati misije. 

Naša župa ima svoga zaštitnika, pa ćemo se i njemu 


moliti, da nas pomogne svojim zagovorom kod Boga. No- 


kako znamo, da je sv. Josip zaštitnik cijele katoličke 
Crkve, njemu ćemo se poslije Majke Božje i najviše pre-- 

poručivati. Pored toga svaki nas nosi ime kojega sveca, 
zato se i obraća svom imenom zaštitniku u svakoj potrebi, 
.a naročito u ovakoj, kad se radi oko spasenja duše. 
Samo se po sebi razumije, da ćete se za vrijeme mi- 
sija sjećati i svojih milih i dragih pokojnika moleći Boga, 
da im se smiluje i otvori vrata nebeska. A u vrijeme mi- 
sija. moći ćete im i više pomoći nego inaće, budući možete 
zadobiti mnoge oproste, pa i nekoliko potpunih, te ih na- 
mijeniti dušama u čistilištu, naročito onima, koje su vam 
najbliže. Poznata je stvar, da su duše u čistilištu veoma 


.zahvalne; da Bog njihove prošnje uslišava. Preporučujemo 


se i u njihove molitve, 

4. Bez tih nevidljivih pomoćnika i zagovornika ne bi 
misije uspjele. Ali, kako u svakom poslu oko spasenja 
duše uz nevidljivu milost Božju treba sudjelovati i čovjek, 
tako i u misijama treba da i ljudi pomognu misionarima 
u njihovu radu. 

U prvom redu, razumije se, da mora dukovni pastir 
ići na ruku misionarima. Ta on ih je zvao. Njemu po- 
mažu pasti stado. Bez sumnje da će svaki duhovni pa- 


.stir sve učiniti, što bude mogao, da trud misionara i 


uspije i trajan ostane. 

Pored duhovnog pastira treba osobito da roditelji, 
gospodari, tvorničari, ne samo riječima, već i svojim pri- 
mjerom potiču djecu i podložnike na pribivanje misijskim 
pobožnostima, naročito propovijedima. Jao starijima, po- 
glavarima, koji bi tu svoju dužnost nesamo zanemarili, 
“nego i možda odvraćali od misija! Bog će tražiti od njih 
.strog račun i za duše, koje su im bile povjerene. 

Najzad svi mi trebamo pomoći misionarima sa svojim 
molitvama, dobrim djelima, pokorama, »da ljudi vide naša 
dobra djela i hvale Oca nebeskoga« (Mt. 5, 16.). 

* 


Predragi! Budemo li se svojim molitvama utjecali 
presvetom Srcu Isusovu, Bl. Djevici Mariji, sv. Josipu, 
svojim anđelima čuvarima, zaštitniku ove župe i zaštit- 
nicima, kojih imena nosimo, i dušama u čistilištu, i u drugu 
ruku bude li svaki od nas činio svoju dužnost, naročito 
davajući dobar (primjer, tad će se i na ovoj župi ispuniti 
zriječi Sv. Pisma: »Čujte me, Judejci i Jerusalemljani, vje- 
rujte Gospodu Bogu svojemu i bit ćete jaki; vjerujte pro- 

rocima njegovima, i bit ćete srećni« (II. Par. 20, 20). Da! 
Čujte me, kršćani i prebivaoci ove župe, vjerujte Gospodu, 


Bogu vašemu, i bit ćete jaki: vjerujte misionarima njego- 
vim, i bit ćete srećni! Amen. 


IV. Neprijatelji misijama, 


Predragi! Misije imaju i svojih neprijatelja. Najveći je 
đavao, koji »kao lav ričući obilazi, tražeći koga da progu- 
ta« (1. Petr. 5, 8). Đavao pun mržnje na Boga i zavisti 
spram ljudi sveudilj nastoji oko toga, da što više ljudi upro- 
pasti. A kako su misije izvrsno sredstvo za spasenje duša, 
đavao svagdje radi protiv njih. Tako će i u našoj župi sve 
Pokušati protiv misija i njihova uspjeha u ljudskim dušama. 
Ne dajte se zavarati njegovim kojekakvim prišaptavanji- 
ma, često puta naoko opravdanim, već ih postojano odbi- 
jajte istinama .naše svete vjere i molitvama dragom Bogu 
i njegovim svetima. No pored toga nevidljivog neprijatelja 


imaju misije i vidljivih. O tima nakanio sam vam danas . 


govoriti. . a 

1. Neki ljudi reći će možda: Šta nam treba misionar, 
u našoj župi je sve u redu. Predragi! Koji tako govore, jasno 
pokazuju, da nije u redu njihova duša. U redu je naime 
ona duša, koja nzstoji da bude Bogu sve bliža. A misije i 
te kako duše Bogu približavaju. Pitam vas, koji nas ne bi 
trebao da bude bliže svome Stvoritelju? Sve je u redul 
Zar je to red, ako se ne polazi crkva svetkom i nedjeljom? 
Zar je to red, ako ima i takovih, koji ni o Uskrsu ne idu na 
sv. ispovijed i Pričest? Zar je to red, što se toliko psuje, 
i t. d. Predragi! Sve je to nered, strašan nered, zbog koje- 
ga se dolazi u pakao. Zavirite bolje u duše svoje, pa ćete 
Vidjeti, da li je u njima sve u redu? Dalje, koliki možda idu 
k Misi i na sv. ispovijed, ali sve vrše onako iz navade, bez 
pobožnosti, bez pravog duha, A takovo vršenje pobožno- 
sti ne vodi u nebo. Zar nijesu onda misije i te kako po- 
trebne, da slijepci progledaju i vide, u kako se žalosnom 
stanju nalazi njihova duša. 

Drugi će opet: Šta će nam misije, kad će ljudi opet 
po svoju, kao što i prije misija. Ta eto, u toj i toj župi bile 


su misije, pa su ljudi zli kao i prije. Predragi! To najprije: 


nije istina. Uspjeh misija ne da se uvijek vidjeti, sakriven 

je ljudskim očima. U misijama mnogi poprave svoje neva- 
ljane ispovijedi. To nitko ne vidi, a ipak je korist neizreci- 
va. Drugi se opet poprave u stvarima, za koje nije znalo 
oko ljudsko, Pa i sad ne zna za njihov popravak. Ako se 
ipag dogodi, da je tko Poslije misija upravo onakav, kakav 
je i prije bio, tad je svoje misijske pobožnosti naročito 
ispo vijed loše ovršio, ili je siromah opet pao zbog svoje 
slavosti, Stoga samo oni, koji vrlo malo poznavaju vjerske 
istine, govore tako i slično protiv misija. A upravo njima 
1 iceba misija. 

2. Još je gore, kad ljudi iz opakosti svojega srca go- 
vore protiv misija. U mnogim mjestima, danas nesamo po 
gradovima već i po selima uzela je mah nemoralnost. Mla- 
dež je razuzdana, vjenčana se vjernost gazi, krade se, 
vara, pijančuje i psuje. Žalosna slika mnogih mjesta. Ako 
se ljudi, kojima je grijeh zavladao, dižu protiv misija, ra- 
zumljivo je, jer misije idu za tim, da Ša iščupaju iz duša 
ljudskih. Kad opaki ljudi čuju, da će biti misije, nekako 
im je čudno pri srcu, boje se, pa stanu govoriti, da misije 
samo straše i uznemiruju ljude. Naprotiv one donose ljudi- 
ma slatki mir, kakova svijet ne može nikad dati. Sva je 
prilika, da ljudi, koji se boje misija, imaju što teško na- 
duši, a đavao ih neprestano umiruje tješeći, da njihovi 
grijesi nijesu ništa drugo nego samo slaboće ljudske, kojih 
su puni i drugi ljudi. Takav je mir užasno stanje. I sve ono, 
što može čovjeka probuditi iz takova grešna stanja, za 
njega je najveća sreća. Zar nije sreća, ako čovjeka probu- 
dimo, kad spava u kući, koja gori.I upravo su misije često- 
puta jedino sredstvo, da probude mnoge grešnike u lažni 
san uljuljane. Iskustvo nam kazuje, da uprav oni, kojima 
su misije najpotrebnije, najmanje ih žele i ispočetka im se 
svom snagom opiru. No milost Božja i njihove duše vodi 
obraćenju. Pa se događa, da oni, koji su vikali na misije, 
naposljetku sa suzama radosnicama zahvaljuju Bogu im 
sionarima za sreću, što su je u a a postigli. Predragi, 

i ito za takove grešnike Na. : 
m eve i meki koji su protiv misija m toliko 
iz opakosti, koliko zbog različitih ljudskih obzira. Boje se, 


što će ljudi o njima reći, budu li ih vidjeli, kako polaze 


isij Ž i; boj žda ne zamjere svo- 
misijske pobožnosti; boje se, da se mož i vo 
jim azbožnim gospodarima, poglavarima. Takovi slabići, 

robovi ljudskih obzira, neka stresu sa sebe sramotne rop- 
dove aje na Isusove riječi: »Ne bojte se onih, koji 
ubijaju tijelo, a duše ne mogu ubiti; nego se prije Pon 
onoga, koji može i dušu i tijelo baciti u pakao« (Mt. 10, 
28). »Što koristi čovjeku, ako sav svijet dobije, a duši svo- 
joj naudi? Ili što će dati čovjek u zamjenu za dušu svoiu? 
Jer tko se postidi mene i mojih riječi u rodu ovom pre- 
ljubotvornom i grešnom, i Sin će se čovječji postidjeti ije- 
ga, kad dođe u slavi Oca svojega s anđelima svetim« (Mar, 
8, 36—38). »Tkogod dakle prizna mene pred ljudima, Pri- 
znat ću i ja njega pred Ocem svojim, koji je na nebesima« 
(Mt. 10, 32.). 


3. Prigovorima protiv misija, o kojima smo dosad 
govorili, kao i svim drugima, koji bi se mogli čuti, mnogo 
je kriv duh današnjega vremena. Što je to duh vremena? 
To je mišljenje, htijenje, djelovanje ljudi u neko doba. Uvi- 
jek, tamo od Adama, ljudi su skloni na zlo. Ali ljudska zlo- 
ća sada je veća sada manja, sad se očituje više u ovoj 
stvari sad u onoj. Danas kao da je opakost ljudska na svo- 
jem vrhuncu. Ogledajmo bar neke strane današnjeg opa- 
kog duha vremena. 

Najprije udara u oči gotovo opća težnja za uživanjem. 
Svak hoće uživati: mlado i staro, muško i žensko, ljudi u 
gradu i na selu, učeni i neuki. Svekoliko nastojanje većine 
ljudi ide samo za tim, da si pribavi kakav užitak, Toj se 
težnji za uživanjem protivi kršćanski duh, koji ište od nas, 
da se odrečemo sebe, da uzmemo na se križ Isusov, t. j. 
odricanje, i tako da idemo za Isusom. Misije propovijedaju 
Isusa raspetoga. Koje čudo, ako se ljudi, koji idu za tjele- 
snim užicima, protive misijama. X 

A ipak, predragi, baš to $ramzenje za užitkom, to 
uživanje najveći je neprijatelj čovječanstva. Vremeniti uži- 
ci, naročito tjelesni, čovjeku pribavljaju sramotu, bolest, 
preranu smrt. Koliki i koliki legoše rano u hladan grob, 
jer se podadoše tjelesnom uživanju. Tako već uživanje na 
ovom svijetu unesrećuje čovjeka, a što tek čini od njeg na 
drugom. Naprotiv odricanje, i ako je za tijelo trpko, naro- 
čito spočetka, pribavlja nam već na ovom svijetu tihu 
radost duše, koja je više vrijedna od svih zemaljskih uži- 
taka. Do te tihe radosti vode misije. Prezrimo dakle duh 

uživanja i zagrlimo križ Isusov, na kojem duša slatko 
spava, i ako tišti tijelo, : i 

Kao što današnji svijet predaje svoje tijelo užicima, 
tako s obzirom na duh svoj hoće imati, kako veli, slobodu, 
ti da misli, govori, piše, radi, što i kako hoće. Današnji 
podložnici ne će da slušaju svojih poglavara, djeca se ne 
pokoravaju svojim roditeljima, mladi ne mare za govore 
starijih, Svak hoće da bude sam sebi gospodar, učitelj i 
sudac, Nije li tako? Kamo sreće, da nije! Zar je čudo, ako 
se takav svijet buni protiv misija, koje dozivaju čovjeku 
u pamet dužnosti, što ih ima prema Bogu, bližnjemu i sa- 
mome sebi? A upravo savjesno vršenje tih dužnosti čini 
čovjeka pravo slobodnim, te ne robuje strastima i ludim 
obzirima. 

Predragi! Uklonimo sve zapreke, što ih stavljaju mi- 
sijama neznanje, opakost i duh vremena, pa otvorimo svoja 
srca milosti Božjoj, koja će nas zapasti u svetim misijama. 
Amen. 


V. Milost misija. 


Bez milosti, pomoći Božje ne možemo ništa učiniti za 
svoje vječno spasenje. Dragi nam je Isus zaslužio milost 
Božju, i Bog je po Mariji sveudilj dijeli. Rasvjetljuje nam 
razum: čini, da nam dobre misli dolaze na pamet, misli 9 
Bogu, o vječnosti, o smrti, o krepostima; krijepi nam volju: 
daje da mrzimo na svoje grijehe, da nam se gade, da ih se 
stidimo, da se za njih kajemo, da odlučujemo popraviti se. 
Ne osjećamo li neprestano, čas jače čas slabije, to djelova- 
nje milosti Božje u našim dušama? O da! osjećamo. A da li 
smo zahvalni dragome Bogu za tu pomoć, što možemo po- 
stići svoju vječnu sreću? Pored te milosti djelujuće ima i 
druga Božja milost, koja nas čini Bogu milima, djecom 
Božjom, baštinicima kraljevstva nebeskoga. Tu imaju samo 
oni, koji nijesu u teškom grijehu. Uz ove nutarnje milosti 
Bog nam pomaže i izvanjskim, vidljivim načinom u radu 
oko spasenja naših duša. Bolesti, križevi, smrt oko nas, 
opomene i ukori drugih ljudi, pa osobito propovijedi, pri- 
mjeri Isusa i Svetaca moćno na nas djeluju. I misije su 
izvanredno sredstvo, koje imaju i svoju vidljivu veliku 
moć: dobar primjer drugih, riječ Božja i t. d., ali osobita im 

je moć nevidljva, jer Gospod Bog za vrijeme misija uprav 
poplavljuje našu dušu svojim milostima. O tomu hoću da 
vam danas koju reknem. 


1. Pravednici t.j. oni, koji su u milosti Božjoj prve 
ćujućoj vazda osjećaju ljubav i skrb nebeskoga Oca, Kome 
imaju zahvaliti, da su u milosti; da svaki dan svladav aju 
tolike napasti, što ih snalaze; da križeve svoje strpljivo 
nose? Zar sebi? Ne! Čovjek svega toga po sebi ne s" 
Po sebi samome može da griješi, da ide za onim, što ugađu 
njegovoj tjelesnoj pohoti. Trebaju li i pravedne duše misi“ 
ja? Trebaju, da budu bolje, da se utvrde u dobru, da se 
naoružaju protiv napasti, koje ih još mogu snaći u ovom 
životu. Trebaju, jer im valja slušati opomenu aposiola 
Petra: »Napredujte u milosti i poznanju Gospoda našega i 
Spasitelja Isusa Krista« (Il. 3, 18). Dani misija bit će za 
pravedne duše prava duhovna gozba, Ojačat će se u ljuba- 
vi Božjoj, tjesnije će se s njim združiti, odlučit će kloniti 
se nesamo smrtnih grijeha, nego i posve svojevoljnih lakih 

grijeha i pogrešaka. Naučit će u misijama bolje moliti, 
strpljivije nositi svoje svagdanje križeve. : 

O dobre i svete duše, odazovite se i vi misijama, i ako 
vam one nijesu uprav potrebne! Ali što vas ja zovem? Ta 
vas ne treba zvati, jer u vas ima ljubavi Božje, koja će vas 
poticati, da budete ondje, gdje će se o Bogu govoriti. 

Ali ima i takovih pravednika, koji svakim danom po- 
staju mlitavijim u službi Božjoj, te su u neprestanoj velikoj 
pogibli da teško sagriješe. Ti su nalik na ljude, koji drije- 
maju. Još nisu zaspali t. j, teško sagriješili, ali sva je prili- 
ka, da će, ako se ne probude, sad na zaspati. Takvim 
pravednim dušama su misije i te kako potrebne, da se 
probude iz svog drijemeža. Sunce milosti Božje, koje će 
za misija osobito sjati i grijati, potaknut će ih, da se svoj- 
ski prime posla oko spasenja svojih duša. I da ne bude 
možda misija, mogla bi koja mlaka duša da i zauvijek 
propadne. Mlake duše, imajte na pameti one riječi Sv. 
Pisma: »Znam tvoja djela, da nijesi ni studen ni vruć, O da 
si studen ili vruć! Tako, budući mlak, i nijesi ni studen ni 
vruć, izbacit ću te iz usta svojih. Jer govoriš: bogat sam, 
i obogatio sam se, i ništa ne potrebujem; a ne znaš, da si 
ti nesrećan i nevoljan, i siromah i slijep i gol« (Otkr. 3, 

15—17). Predragi, u mlakosti lako se padne, a najgore je 
pritom, što mlaki ljudi toga ne vide, nego misle, da su 
bogati i da ništa ne potrebuju, misle naime, da su dosta 
kreposni, pobožni, sveti; a onamo su upravo nesrećni, ne- 
voljni, siromašni, slijepi goli. Čujte dalje, što govori takim 
dušema Duh Sveti: »Svjetujem te, da kupiš od mene zlata 
žeženoga u ognju, da se obogatiš« (18.). To je zlato žeženo- 
u ognju obilna milost Božja, revnost za slavu Božju i spa- 
senje duša, A dobiva se naročito u misijama. Predragi, ne 
prezrimo savjeta Božjega! 

2. Ako su misije za pravednike od tolike koristi i 
potrebe, što da istom reknemo o grešnicima. O onima, koji 
se nalaze u smrtnom grijehu i koji se ne obaziru na redovi- 
te milosti Božje, koje Bog ni njima ne uskraćuje. Koliko 
puta čuju grešnici u crkvi riječ Božju i jednako ostaju u 
svojim grijesima! Koliko im puta dođu na pamet dobre 
misli: da bi trebali grijeh ostaviti, da je on za čovjeka naj- 
veća nesreća; i koliko puta osjete strah od vječnosti, od- 
vratnost spram grijeha i želju da budu dobri! A ipak ostaju 
i dalje u svojem strašnom stanju — u smrtnom grijehu. 
Koliko su milosti prezreli takovi grešnici! Ali ipak ne 
smiju da izgube ufanje u milosrđe Božje. Da, nema na 
ovom grešnom svijetu i ne može biti grešnika, koji se ne 
bi mogao spasiti, samo ako hoće, jer je milosrđe Božje 
neizmjerno. Evo što nam kazuje Sv. Pismo o milosrđu 
Božjemu: »nego nas trpi, jer ne će da tko pogine, nego svi 
da se obrate pokajanjem« (2 Petr. 6, 9). »Tako bio ja živ, 
govori Gospod Bog, ne ću smrt bezbožnika, nego da se 
bezbožnik vrati sa svojega puta i živi« (Ez. 33, 11). »Ako 
grijesi vaši budu kao skrlet, postat će bijeli kao snijeg; ako: 
budu crveni kao crvac, postat će kao vuna« (Is. 1, 18). 
Dakle sve psovke, sve nevjere, bludnosti, krive prisege, 
ubistva, prijevare, klevete, neiskrene ispovijedi, u smrt- 
nom grijehu primljene Pričesti. Da, sve grijehe oprašta Bog. 
Makar tko učinio i toliko grijeha, koliko je lišća u gori, 
Pijeska na zemlji, sve će _mu grijehe oprostiti, jer je to 
obećao, kako čitamo kod Ezekijela proroka: »Ako li bi se 
bezbožnik obratio od svih grijeha svojih, koje učini, i odr- 
žao bi sve zapovijedi moje i tvorio sud i pravdu, doista će: 
živjeti, ne će poginuti« (18, 21). Da Bog spasi grešnike, 
poslao je na svijet i Sina svoga, čime nam je pokazao svoju 

neizmjernu ljubav, kako to veli Sv. Pismo: TA tako 
ljubi svijet, da je Sina svojega jedinorođenoga dao, da za 
jedan, koji vjeruje u njega, ne pogine, nego da . povi: 
vječni; jer Bog ne posla Sina svojega na svijet, da sudi 
svijetu, nego da se svijet spasi kroza nj«, (Iv. 3, 16. 17). 

Pouzdaj se, o grešniče, u milosrđe Božje, koje uprav 
za misija daje obilne milosti, koje i najledenija i najtvrđa 
srca ganu! U misijama obratili su se i najveći grešnici. 
Moglo bi se s punim pravom reći, da gotovo nema misija, 
u kojima se ne bi događala uprav čudesna obraćenja. I 
takovi grešnici, koji su, da tako reknem, gotovo bili u 
paklu, i zbog njih su mnogi već malone očajavali, našli su 
za vrijeme misija put do Božjega milosrđa i tako put do 
svoje vječne sreće. Ponovno naglasujem, kako su se tako- 
va obraćenja dogodila na zagovor Majke Božje i Majke 
naše Bl. Djevice Marije. Zato molimo se Majci milosrđa, 
da svoje milostive oči svrne na nas, na svoju jadnu grešnu 
djecu. 

3. Bog dragi daje svakome čovjeku dovoljno milosti, 
da se može spasiti, ali nikoga ne sili, već hoće, da mi svojom 
voljom milost Božju prihvatimo i s njime zajedno radeći 
posti$nemo svoju vječnu sreću. Bog svojom milošću kuca 
na naše srce, kako nam to lijepo slikovito riše Sv. Pismo 
ovim riječima: »Evo stojim na vratima i kucam: ako tko 
čuje glas moj i otvori vrata, ući ću k njemu i večerat ću 
s njime, i on sa mnom.« (Otkr, 3, 20). 

Bog nam pruža svoju ruku pomirnicu, ali mi je mora- 
MO i prihvatiti, a ne smijemo je odbiti. Evo kako govori po 
proroku Joelu: »Obratite se k meni svim srcem svojim i 
posteći i plačući i tužeći. I razderite srca svoja a ne haljine 
svoje, i obratite se ka Gospodu Bogu svojemu, jer je milo- 
stiv i žalostiv, spor na gnjev i obilan milosrđem« (2, 12. 13). 
Samo onda, ako se okrenemo od grijeha, ako na nj zamr- 
zimo, a obratimo se Bogu, uzljubimo Boga, samo onda: 
»Opet će se smilovati na nas; skinut će naša hezakonia: 
bacit će u dubine morske sve grijehe naše« (Mich, 7, 19). 

Predragi, nemojte se Protiviti milosti Božjoj! Dobri 
poslušajte milost, da budete bolji; grešnici, da se obratite 
i pne dobri, Jadno svršiše oni, koji se opriješe milo- 
sti ] ošle. Koliko je milosti Primio Juda, tri godine bora- 
većiudruštvu slsusom, alion je odbijao milosti, a pria- 

njao za svoju strast, za lakomost, za novac. I već je dvije 
tisuće godina u paklu i bit će dovijeka. Eto kamo vodi 
preziranje milosti Božjih. Sjetite se, predragi, i grada Jeru- 
salema, koji je toliko milosti primio od našeg Spasitelja: u 
njem je boravio, učio, čudesa činio. Pa ipak je Jerusalem 
prezreo sve milosti. Zato Isus i zaplaka nad njim govoreći: 
»Kad bi iti znao ito u ovaj tvoj dan, što je za mir tvoj, a 
sada je sakriveno od očiju tvojih! jer će doći dani na tebe, 
i okružit će te neprijatelji tvoji opkopom i opkolit će te, 
i obuzet će te odasvud, i o zemlju lupit će tobom i sino- 
vima tvojim, koji su u tebi, i ne će ostaviti u tebi kamena 
na kamenu zato, što nijesi poznao vremena pohođenja 
svojega« (Luk, 19, 41—44), Nesreća, što ju je Isus prore- 
kao, zadesila je grad otprilike 40 godina poslije toga, kako 
je Isus to rekao. Neki stari misionar pripovijedao je još 
danas živome njemačkom svećeniku R. Hansenu ovaj 
žalostan događaj: Držao sam sa svojim drugom misije u 
nekom selu. Svi su dobro upotrebili misije, samo trojica 
ne htjedoše. Iduće godine pozvao me župnpik, da misije 
obnovim, kad sam tamo došao, pozdravi me župnik i reče: 
O, oče! Žalostan se događaj zbio! Ona trojica, što su misije 
prezreli, ove su sedmice naglo i nesrećno umrli. Predragi, 
Bog se ne da ružiti, kako reče sv. Pavao. 

Držim, da u ovoj župi nitko ne će prezreti velikih 
milosti misija, nego će rado njima pribivati i sve ono 
učiniti, što bude Bog od njega tražio bilo po glasu savjesti 
bilo po svojim namjesnicima. Poslušajmo opomenu apostola 
Pavla: »Molimo vas pak kao pomagači, da ne primite 
uzalud milost Božju« (2. Kor. 6, 1). 

* 


Predragi! Pet sam nedelja govorio o misijama, da 
uzimadnete od njih što veću korist. Sad na svršetku ovih 
mojih propovijedi molim dragoga Boga riječima Svetoga 
Pisma: »Bože nad vojskama! obrati se, pogledaj s neba i 
vidi, i pohodi vinograd ovaj, i izgradi ga, koji je posadila 
desnica tvoja« (Ps. 79, 15. 16)! Svaki od vas neka odluč- 
nom voljom rekne: Ja moram, ja hoću dobro upotrijebiti 
svete misije za spasenje svoje neumrle duše! A misionari- 
ma u duhu dovikujem: Blagoslovljeni, koji dolaze u ime 
Gospodnje! Amen. 

